CELEX: 32007R1446
Language: et
Date: 2007-11-22 00:00:00
Title: Nõukogu määrus (EÜ) nr 1446/2007, 22. november 2007 , Euroopa Ühenduse ja Mosambiigi Vabariigi vahelise kalandusalase partnerluslepingu sõlmimise kohta

17.12.2007   
            
            
               ET
            
            
               Euroopa Liidu Teataja
            
            
               L 331/1
            
         
      NÕUKOGU MÄÄRUS (EÜ) nr 1446/2007,
   22. november 2007,
   Euroopa Ühenduse ja Mosambiigi Vabariigi vahelise kalandusalase partnerluslepingu sõlmimise kohta
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 37 koostoimes artikli 300 lõikega 2 ja artikli 300 lõike 3 esimese lõiguga,
   võttes arvesse komisjoni ettepanekut,
   võttes arvesse Euroopa Parlamendi arvamust
   ning arvestades järgmist:
   
               (1)
            
            
               Ühendus ja Mosambiigi Vabariik on pidanud läbirääkimisi kalandusalase partnerluslepingu üle, millega nähakse ette ühenduse kalurite püügivõimalused Mosambiigi kalastusvööndis, ja selle lepingu parafeerinud.
            
         
               (2)
            
            
               Ühenduse huvides on kõnealune leping heaks kiita.
            
         
               (3)
            
            
               Tuleks määratleda kalapüügivõimaluste jagunemine liikmesriikide vahel,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ühenduse nimel kiidetakse heaks Euroopa Ühenduse ja Mosambiigi Vabariigi vaheline kalandusalane partnerlusleping (edaspidi „leping”) (1).
   Artikkel 2
   Lepingu protokollis sätestatud kalapüügivõimalused jaotuvad liikmesriikide vahel järgmiselt:
   
               Kalapüügi liik
            
            
               Laeva tüüp
            
            
               Liikmesriik
            
            
               Litsentse
            
         
               Tuunipüük
            
            
               Seinerid
            
            
               Hispaania
            
            
               23
            
         
               Prantsusmaa
            
            
               20
            
         
               Itaalia
            
            
               1
            
         
               Tuunipüük
            
            
               Õngepüügilaevad
            
            
               Hispaania
            
            
               23
            
         
               Prantsusmaa
            
            
               11
            
         
               Portugal
            
            
               9
            
         
               Ühendkuningriik
            
            
               2
            
         Kui kõnealuste liikmesriikide litsentsitaotlused ei ammenda neile protokolliga kindlaksmääratud kalapüügivõimalusi, võib komisjon arvesse võtta mis tahes muu liikmesriigi litsentsitaotlusi.
   Artikkel 3
   Liikmesriigid, kelle laevad püüavad kala käesoleva lepingu alusel, teatavad komisjoni 14. märtsi 2001. aasta määruses (EÜ) nr 500/2001 (millega sätestatakse ühenduse laevade poolt kolmandate riikide vetes ja avamerel püütud saagi seiret käsitleva nõukogu määruse (EMÜ) nr 2847/93 üksikasjalikud rakenduseeskirjad) (2) sätestatud korra kohaselt komisjonile kõik Mosambiigi kalastusvööndis püütud kogused.
   Artikkel 4
   Nõukogu eesistujal on õigus määrata isik(ud), kes on volitatud lepingule alla kirjutama, et see ühenduse suhtes siduvaks muuta.
   Artikkel 5
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. november 2007
      
         
            Nõukogu nimel
         
         
            eesistuja
         
         M. PINHO
         
      
   
   
      (1)  Vaata käesoleva Euroopa Liidu Teataja lk 35.
   
      (2)  EÜT L 73, 15.3.2001, lk 8.